Таксама суразмоўніца адзначыла, што ў рамках рэспубліканскага фестывалю “АРТ-вакацыі” Нацыянальным цэнтрам мастацкай творчасці дзяцей і моладзі Міністэрства адукацыі Рэспублікі Беларусь штогод праводзіцца комплексны маніторынг вывучэння тэндэнцый маладзёжнай творчасці, сацыякультурных пераваг і інтарэсаў студэнцкай моладзі, аналіз якасці дзейнасці творчых калектываў. Усё гэта накіравана на стварэнне найлепшых умоў для далейшага развіцця студэнцкай творчасці, — падкрэсліла Алена Лаўрыновіч. — Акрамя таго, па даручэнні Міністэрства адукацыі аддзелам сацыякультурных праектаў навучэнскай і студэнцкай моладзі актуалізаваны банк даных аматарскіх калектываў мастацкай творчасці, якія маюць званні “ўзорны”, “народны” і “заслужаны”, ва ўстановах прафесійна-тэхнічнай, сярэдняй спецыяльнай і вышэйшай адукацыі.